smcproject/ml-wiki-sentences huggingface dataset:
1887 ഫെബ്രുവരി 17-ന് ഇംഗ്ലണ്ടിൽ വിക്ടോറിയ രാജ്ഞിയുടെ ഭരണത്തിന്റെ സുവർണ ജൂബിലി ആഘോഷത്തിന്റെ സ്മാരകമായാണ് വിക്ടോറിയ ജൂബിലി ടൌൺ ഹാൾ ( വി.ജെ.ടി. ഹാൾ ) നിർമ്മിച്ചത്.
1888-ൽ മദ്രാസ് ഗവർണർ കണ്ണിമേറാ പ്രഭു തിരുവനന്തപുരം സന്ദർശിച്ചതിന്റെ സ്മരണയ്ക്കായി പാളയം കണ്ണിമേറാ മാർക്കറ്റ് സ്ഥാപിക്കുകയുണ്ടായി .
ഇദ്ദേഹത്തിന്റെ അദ്ധ്യക്ഷതയിലാണ് ട്രാവൻകൂർ ലെജിസ്ലേറ്റീവ് കൗൺസിലിന്റെ ആദ്യയോഗം കൂടിയത്.
ഹജൂർകച്ചേരിയുടെ ( സെക്രട്ടേറിയറ്റ് ) വടക്കേയറ്റത്തുള്ള ദിവാൻ ഓഫീസിന്റെ രണ്ടാം നിലയിലാണ് 1888 ആഗസ്ത് 23 ന് ഉച്ചയ്ക്ക് പന്ത്രണ്ടുമണിക്ക് ചരിത്രപ്രാധാന്യമുള്ള ഈ സംഭവം നടന്നത്.
എട്ടുപേരായിരുന്നു ഈ കൗൺസിലിലുണ്ടായിരുന്നത് പിൽക്കാല ജീവിതവും മരണവും
1895 ജൂൺ 5-ന് തിരുവനന്തപുരത്തുവച്ചാണ് ഇദ്ദേഹം മരിച്ചത്.
ഇദ്ദേഹത്തിന്റെ സ്മരണയ്ക്കാണ് ലണ്ടൻ മിഷൻ സൊസൈറ്റിക്കു മുന്നിൽ രാമറാവു വിളക്ക് നിലനിർത്തിവരുന്നത് .
ടി. രാമലിംഗംപിള്ള ഇംഗ്ലീഷ് വിലാസം https://ml.wikipedia.org/wiki/T.
_Ramalingam_Pillai ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളത്തിൽ സുപ്രധാനമായ നിഘണ്ടുകൾ രചിച്ച പണ്ഡിതനാണ് ടി. രാമലിംഗം‌പിള്ള ( ഫെബ്രുവരി 22 , 1880 - ഓഗസ്റ്റ് 1 , 1968 ).
1880 ഫെബ്രുവരി 22 -നു തിരുവനന്തപുരത്തെ ഒരു തമിഴ് കുടുംബത്തിൽ ടി. രാമലിംഗം‌പിള്ള ജനിച്ചു.
പിതാവ് സ്ഥാണുപിള്ള സംസ്കൃതപണ്ഡിതനും ജ്യോതിഷിയുമായിരുന്നു.
അതിനാൽത്തന്നെ സംസ്കൃതത്തിന്റെയും തമിഴിന്റെയും ബാലപാഠങ്ങൾ അച്ഛനിൽനിന്ന് സ്വായത്തമാക്കാൻ ഇദ്ദേഹത്തിന് സാധിച്ചു.
തിരുവനന്തപുരത്തും മദ്രാസിലുമായി രാമലിംഗം‌പിള്ള കലാലയ വിദ്യാഭ്യാസം പൂർത്തിയാക്കി.
1904 -ൽ അദ്ദേഹം ബി.എ. പൂർത്തിയാക്കിയശേഷം സെക്രട്ടറിയേറ്റിൽ ഒരു ഗുമസ്തനായി ഉദ്യോഗത്തിൽ പ്രവേശിച്ചു.
1914 -ൽ മലയാളത്തിൽ എം.എ. ബിരുദാനന്തര ബിരുദം കരസ്ഥമാക്കി.
അദ്ദേഹം ഇംഗ്ലീഷ്, മലയാളം, തമിഴ്, സംസ്കൃതം എന്നീ ഭാഷകളിൽ പ്രാവീണ്യം നേടി.
ഇംഗ്ലീഷിലും മലയാളത്തിലും തമിഴിലും രാമലിംഗം‌പിള്ള പല ഗ്രന്ഥങ്ങളും രചിച്ചിട്ടുണ്ട്.
തിരുവിതാംകൂർ സർക്കാരിന്റെ മുഖ്യ പരിഭാഷകനായി അദ്ദേഹം 10 വർഷം സേവനം അനുഷ്ഠിച്ചു.
രാമലിംഗം‌പിള്ളയുടെ ഏറ്റവും പ്രധാനപ്പെട്ട കൃതികൾ ഇംഗ്ലീഷ്-ഇംഗ്ലീഷ്-മലയാളം നിഘണ്ടു വും മലയാള ശൈലീ നിഘണ്ടു വുമാണ്.
മുപ്പത്തഞ്ചുവർഷത്തെ നിരന്തര പരിശ്രമംകൊണ്ട് 1956 -ൽ 76-ആം വയസ്സിലാണ് ഇംഗ്ലീഷ്-ഇംഗ്ലീഷ്-മലയാളം നിഘണ്ടു പൂർത്തിയാക്കിയത്.
മലയാള ശൈലീ നിഘണ്ടു 1937-ൽ തന്നെ പ്രസിദ്ധപ്പെടുത്തിയിരുന്നു.
80ആം വയസ്സിനുശേഷം അദ്ദേഹം മറ്റൊരു കൃതി എഴുതാൻ തയ്യാറെടുപ്പുകൾ നടത്തി.
ഇതിന്റെ പകുതിയിലധികം ഭാഗം മുന്നോട്ട് പോയെങ്കിലും പൂർത്തിയാക്കാൻ കഴിഞ്ഞില്ല.
1968 ഓഗസ്റ്റ് 1 -നു 88-ആം വയസ്സിൽ തിരുവനന്തപുരത്തുവെച്ചുതന്നെ അദ്ദേഹം അന്തരിച്ചു.
പ്രധാന കൃതികൾ ഇംഗ്ലീഷ്-ഇംഗ്ലീഷ്-മലയാളം നിഘണ്ടു (35 വർഷത്തെ പരിശ്രമം) ഡി.സി.ബുക്സിന്റെ ആധാരശില ഈ നിഘണ്ടുവാണെന്നു ഡി.സി കിഴക്കേമുറി രേഖപ്പെടുത്തിയിട്ടുണ്ട്‌.
മലയാള ശൈലി നിഘണ്ടു ഇംഗ്ലീഷ്-ഇംഗ്ലീഷ്-മലയാളം മിനി നിഘണ്ടു ശൈലികൾ കുട്ടികൾക്ക് പദ്‌മിനി ഷേക്സ്പീയറുടെ പന്ത്രണ്ടു സ്ത്രീരത്നങ്ങൾ ആധുനിക മലയാള ഗദ്യ രീതി സി.ആർ ബോസിന്റെ ജീവചരിത്രം ലേഖന മഞ്ജരി അന്നപൂർണ്ണാലയം(തമിഴ്‌) Aryabhata Horrors of Cruelty to Animals Evolution of Malayalam Drama അവലംബം 1 2 3 {{ cite book }} : Cite has empty unknown parameter: | 1= ( help ) പുഴ .
കോം Archived 2007-04-12 at the Wayback Machine .
ടി. രാഘവയ്യ ഇംഗ്ലീഷ് വിലാസം https://ml.wikipedia.org/wiki/T.
_Raghavaiah
ദിവാൻ ബഹാദൂർ തോഡ്ല രാഘവയ്യ ഓർഡർ ഓഫ് ദി സ്റ്റാർ ഓഫ് ഇൻഡ്യ 1920 മുതൽ 1925 വരെ തിരുവിതാംകൂർ നാട്ടുരാജ്യത്തെ ദിവാൻ ആയിരുന്ന ഭരണകർത്താവായിരുന്നു.
ഇദ്ദേഹം മൂലം തിരുനാൾ മഹാരാജാവിന്റെ പ്രത്യേക പ്രീതിക്ക് പാത്രമായിരുന്നു.
താഴ്ന്ന ജാതിക്കാരെന്ന് കണക്കാക്കിയിരുന്ന ജനവിഭാഗങ്ങളെ ഹിന്ദു ക്ഷേത്രങ്ങളിൽ പ്രവേശിക്കാനനുവദിക്കുകയില്ല എന്ന ഇദ്ദേഹത്തിന്റെ തീരുമാനമാണ് വൈക്കം സത്യാഗ്രഹത്തിലേയ്ക്ക് നയിച്ചത്.
മദ്രാസ് പ്രസിഡൻസിയുടെ വടക്കുഭാഗത്തുള്ള തെലുങ്ക് കുടുംബത്തിലാണ് ഇദ്ദേഹം ജനിച്ചത്.
മദ്രാസ് നഗരത്തിലെ വിദ്യാഭ്യാസത്തിനുശേഷം ഇദ്ദേഹം 1893-ൽ ഡെപ്യൂട്ടി കളക്ടറായി ജോലിയിൽ പ്രവേശിച്ചു.
ഇദ്ദേഹം മദ്രാസിൽ സ്പെഷ്യൽ ഫോറസ്റ്റ് സെറ്റിൽമെന്റ് ഓഫീസറായും റെവന്യൂ ഓഫീസറായും 1904 മുതൽ 1906 വരെ ജോലി ചെയ്തിട്ടുണ്ട്.
1920-ൽ എം. കൃഷ്ണൻ നായർക്ക് പകരം രാഘവയ്യ ദിവാനായി സ്ഥാനമേറ്റു.
ഇദ്ദേഹത്തിന്റെ ഭരണകാലത്ത് പുരോഗതിയുണ്ടായെങ്കിലും എതിർപ്പുകളും ഉണ്ടായിട്ടുണ്ട്.
തിരുവിതാംകൂറിലെ തിരഞ്ഞെടുപ്പ് സംവിധാനം പരിഷ്കരിച്ചതിന്റെ കീർത്തി ഇദ്ദേഹത്തിനുള്ളതാണ്.
1920-ൽ ഇദ്ദേഹം സർക്കാർ കോളേജുകളിലെ വിദ്യാർത്ഥികളുടെ റ്റ്യൂഷൻ ഫീസ് വർദ്ധിപ്പിച്ചത് രാജ്യത്താകമാനം പ്രതിഷേധത്തിനിടയാക്കി.
അധഃകൃത ജാതികളിൽ പെട്ടവർ എന്ന് കണക്കാക്കി ധാരാളം മനുഷ്യരെ വൈക്കം ക്ഷേത്രത്തിൽ പ്രവേശിക്കുന്നതിൽ നിന്ന് കാലങ്ങളായി വിലക്കിയിരുന്നു.
1920-ക‌ളുടെ തുടക്കത്തിൽ ടി.കെ. മാധവൻ എന്ന പൊതുപ്രവർത്തകന്റെ ഉത്സാഹത്താൽ ഇന്ത്യൻ നാഷണൽ കോൺഗ്രസ് ഈ രീതി അവസാനിപ്പിക്കണം എന്ന് തീരുമാനമെടുത്തു.
1924-ൽ മാധവൻ രാഘവയ്യയ്ക്ക് എല്ലാ ഹിന്ദുക്കൾക്കും ക്ഷേത്രപ്രവേശനം (വൈക്കം ഉൾപ്പെടെ രാജ്യത്തെ ക്ഷേത്രങ്ങളിൽ) അനുവദിച്ചുള്ള നിയമം നിർമ്മിക്കണമെന്നാവശ്യപ്പെട്ടുള്ള നിവേദനം സമർപ്പിക്കുകയുണ്ടായി.
രാഘവയ്യ ഉന്നതജാതിയെന്ന് കരുതപ്പെട്ടിരുന്ന വിഭാഗത്തിലുള്ളയാളായതിനാലും കടുത്ത യാധാസ്ഥിതികവാദിയായിരുന്നതിനാലും ഈ നിവേദനം തള്ളിക്കളഞ്ഞു.
ഇത് ഭരണകൂടത്തിനെതിരായ വലിയ പ്രതിഷേധങ്ങൾക്ക് കാരണമായി.
വൈക്കം സത്യാഗ്രഹം ഇതിന്റെ ഭാഗമാണ്.
1921 -ൽ ഇദ്ദേഹത്തിന് ദിവാൻ ബഹാദൂർ പദവി ലഭിക്കുകയും 1924 -ൽ കമ്പാനിയൻ ഓഫ് ദി ഓർഡർ ഓഫ് ദി സ്റ്റാർ സ്ഥാനം ലഭിക്കുകയും ചെയ്തു.
അവലംബം പുറത്തേയ്ക്കുള്ള കണ്ണികൾ അറ്റ് ദി ടേൺ ഓഫ് ദി ടൈഡ്: ദി ലൈഫ് ആൻഡ് ടൈംസ് ഓഫ് മഹാറാണി സേതു ലക്ഷ്മീ ബായി
ടി. രതീദേവി ഇംഗ്ലീഷ് വിലാസം https://ml.wikipedia.org/wiki/T.
Rathi_Devi ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രമുഖയായ കേരളീയ ചിത്രകാരിയാണ് ടി. രതീദേവി (ജനനം: 1964).
എറണാകുളം ജില്ലയിലെ പറവൂരിൽ ജനിച്ചു.
തൃശ്ശൂരിലെ ഗവൺമെന്റ് ഇൻസ്റ്റിറ്റ്യൂട്ട് ഓഫ് ഫെൻ ആർട്സിൽ കലാപഠനം നടത്തി.
നിരവധി പ്രദർശനങ്ങൾ നടത്തിയിട്ടുണ്ട്.
പുരസ്കാരങ്ങൾ കേരള ലളിത കലാ അക്കാദമി പുരസ്കാരം (2007) അവലംബം ↑ ↑ {{ cite news }} : Check date values in: | accessdate= ( help )
ടി. വേണുഗോപാലൻ This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ഈ താളിലെ നിർദ്ദിഷ്ട പ്രശ്നം: ലേഖനത്തിന്റെ ഘടനയും വാക്യങ്ങളും അവലംബങ്ങളും ശരിയാക്കണം.
കേരളത്തിലെ പ്രമുഖ പത്രപ്രവർത്തകനും ഗ്രന്ഥകാരനും ജേണലിസം അധ്യാപകനും സാഹിത്യനിരൂപകനും കവിയും ആയിരുന്നു മാതൃഭൂമി ഡപ്യൂട്ടി എഡിറ്റർ കൂടി ആയിരുന്ന ടി.വേണുഗോപാലൻ(1930-2012).
പത്രപ്രവർത്തനത്തിന്റെ ആധുനികരണത്തിന് മുന്നിട്ടിറങ്ങിയവരിൽ പ്രധാനിയാണ്.
യൗവനം https://www.facebook.com/svssonline/posts/1286853711356179:0
പൊന്നാനിക്കടത്ത് ഈശ്വരമംഗലത്തു ജനിച്ച വേണുഗോപാലൻ തൃശ്ശൂർ കേരളവർമ കോളേജിൽനിന്നാണ് ബിരുദമെടുത്തത്.
1952-ൽ മാതൃഭൂമിയിൽ സബ് എഡിറ്ററായി ചേർന്നു.
ജോലിയിലിരിക്കെ മദിരാശിയിൽ പത്രപ്രവർത്തന ഡിപ്ലോമ കോഴ്‌സിനു ചേർന്നു.
ന്യൂസ് ഡസ്‌കിലാണ് ഏതാണ്ട് മുഴുവൻകാലം പ്രവർത്തിച്ചത്.
വാർത്തയുടെ എഡിറ്റിങ്ങ്, പേജ് രൂപകല്പന, മുഖപ്രസംഗരചന തുടങ്ങിയ കാര്യങ്ങളിലാണ് അദ്ദേഹം കൂടുതൽ ശ്രദ്ധ ചെലുത്തിയിരുന്നത്.
റിപ്പോർട്ടർ ആകാൻ അദ്ദേഹം ഒട്ടും താല്പര്യമെടുത്തിരുന്നില്ല.
അക്കാലത്ത് മിക്ക പത്രങ്ങളും,  നേതാക്കളുടെ പ്രസംഗം കേട്ടെഴുതി മുഴുവൻ രൂപത്തിൽ പ്രസിദ്ധപ്പെടുത്തുക എന്നതായിരുന്നു പത്രറിപ്പോർട്ടിങ്ങിനു നൽകിയിരുന്ന അർത്ഥം.
ആ രീതിയോട് ആഭിമുഖ്യം ഇല്ലാതിരുന്നതുകൊണ്ടുകൂടിയാണ് വേണുഗോപാലൻ റിപ്പോർട്ടറാകാൻ താല്പര്യമെടുക്കാതിരുന്നത്.
പേജ് ഡിസൈനിങ്ങിൽ അദ്ദേഹം കൊണ്ടുവന്ന പരിഷ്‌കാരങ്ങൾ പലതും കാലത്തിനു വളരെ മുമ്പേ ആയിരുന്നു.
ഇന്ദിരാഗാന്ധിയുടെ വധം, അദ്ദേഹം പ്രവർത്തിച്ചിരുന്ന മാതൃഭൂമിയുടെ തിരുവനന്തപുരം യൂണിറ്റിൽ പ്രസിദ്ധപ്പെടുത്തിയത് ഏറെ പുതുമയും ആകർഷണീയതയും ഉള്ള ഡിസൈനോടെ ആയിരുന്നു.
ന്യൂഡൽഹിയിലെ ഇന്ദിരാഗാന്ധി മ്യൂസിയത്തിൽ അവരുടെ മരണവാർത്ത പ്രസിദ്ധപ്പെടുത്തിയ പത്രങ്ങളുടെ ഒന്നാം പേജ് പ്രദർശിപ്പിച്ച കൂട്ടത്തിൽ മാതൃഭൂമിയുടെ ഈ ഒന്നാം പേജും ഉണ്ട്.
മാതൃഭൂമിയിൽ ഫോട്ടോ ജേണലിസത്തിന്റെയും സുവർണകാലമായിരുന്നു വേണുഗോപാലൻ ന്യൂസ് എഡിറ്ററായിരുന്ന നാളുകൾ.
തിരുവനന്തപുരം മാതൃഭൂമി പ്രസ്സിലെ ആധുനിക സൗകര്യങ്ങളും അച്ചടിയിലെ നിറഭംഗിയും വലിപ്പമേറിയ കളർചിത്രങ്ങളും ഉപയോഗിച്ച് പത്ര ലേഔട്ടിൽ അദ്ദേഹം അത്ഭുതങ്ങൾ സൃഷ്ടിച്ചിരുന്നു.
ട്രേഡ് യൂണിയൻ രംഗം
പ്രൊഫഷനൽ ജേണലിസത്തിൽ മുഴുവൻ സമയം മുഴുകുമ്പോഴും പത്രപ്രവർത്തകരുടെ അവകാശങ്ങൾ സംരക്ഷിക്കുന്നതിനും അവരുടെ സംഘടനാശേഷി വർദ്ധിപ്പിക്കുന്നതിനും ഉള്ള പ്രവർത്തനങ്ങൾക്കു പ്രാധാന്യം നൽകിയിരുന്നു വേണുഗോപാലൻ.
മൂന്നു തവണ അദ്ദേഹം കേരള പത്രപ്രവർത്തക യൂണിയന് റെ ജനറൽ സിക്രട്ടറിയായിരുന്നിട്ടുണ്ട്്.
ട്രേഡ് യൂണിയൻ എന്നാൽ അവകാശങ്ങൾ ചോദിക്കൽ മാത്രമാണ് എന്ന വിശ്വാസം പുലർത്തിയിരുന്നില്ല വേണുഗോപാലൻ.
സംസ്ഥാനത്ത് ഉടനീളം പത്രപ്രവർത്തകർക്കു തൊഴിൽ പരിശീലനം നൽകുന്നതിന്  ന്യൂസ് ക്രാഫ്റ്റ് എന്ന ഉപസംഘടനയ്ക്കു രൂപം നൽകിയത് അദ്ദേഹം യൂണിയൻ സിക്രട്ടറി ആയിരുന്നപ്പോഴാണ്.
ഇതാണ് പിന്നീട് കേരള പ്രസ് അക്കാദമി (2015 മുതൽ കേരള മീഡിയ അക്കാദമി)യുടെ രൂപവൽക്കരണത്തിലേക്കു നയിച്ചത്.
പത്രപ്രവർത്തകൻ എന്ന മുഖപ്രസിദ്ധീകരണം യൂണിയൻ ആരംഭിച്ചത് വേണുഗോപാലൻ ഭാരവാഹിത്വം വഹിച്ച വർഷമാണ്.
യൂണിയൻ അക്കാലത്ത് ഒരു പുസ്തകപ്രസാധന വിഭാഗത്തിന് രൂപം നൽകിയെങ്കിലും അതു പിൽക്കാലത്ത് നിലനിന്നില്ല.
ഗ്രന്ഥരചന
ടി.വേണുഗോപാലന്റെ ഏറ്റവും ശ്രദ്ധേയമായ സംഭാവന സ്വദേശാഭിമാനി രാമകൃഷ്ണപിള്ളയുടെ ഒരു സമഗ്ര ജീവചരിത്രഗ്രന്ഥം ആണ്.
850ലേറെ പേജുകളുള്ള സ്വദേശാഭിമാനി രാജദ്രോഹിയായ രാജ്യസ്‌നേഹി എന്ന കൃതി അദ്ദേഹം രചിച്ചത് അനേകവർഷം നീണ്ട ഗവേഷണത്തിലൂടെയാണ്.
ഉദ്യോഗകാലാവധി തീരുംമുമ്പ് മാതൃഭൂമിയിൽനിന്ന് സ്വയംവിരമിച്ചാണ് അദ്ദേഹം ഇതു ചെയ്തത്.
രാമകൃഷ്ണപിള്ളയെക്കുറിച്ചു രചിക്കപ്പെട്ട ഏറ്റവും സമഗ്രമായ ജീവചരിത്രകൃതിയാണ് ഇത്.
പത്രപ്രവർത്തകർക്ക് തൊഴിൽപരമായ അറിവ് നൽകുന്നതിനു വേണ്ടി അദ്ദേഹവും അക്കാലത്ത് മലയാള മനോരമ ന്യൂസ് എഡിറ്ററായിരുന്ന തോമസ് ജേക്കബ്ബും ചേർന്നു രചിച്ച നാട്ടുവിശേഷം, ഡോ.സുകുമാർ അഴീക്കോടിന്റെ കൃതികളെ വിമർശിക്കുന്ന പ്രഭാഷകന്റെ വിമർശനസാഹിത്യത്തിലൂടെ എന്നിവയുമാണ് വേണുഗോപാലന്റെ മറ്റു രചനകൾ.
മറ്റു ചുമതലകൾ
പുസ്തകരചന പൂർത്തിയാക്കിയ ശേഷം വേണുഗോപാലൻ മാധ്യമം പത്രത്തിന്റെ എഡിറ്റോറിയൽ കൺസൾട്ടന്റ് ആയും മംഗളം പത്രത്തിന്റെ കോഴിക്കോട്ടെ റസിഡന്റ് ആയും തൃശ്ശൂരിലെ എക്‌സ്പ്രസ് പത്രത്തിന്റെ അസോസിയേറ്റ് എഡിറ്റർ ആയും പ്രവർത്തിച്ചിട്ടുണ്ട്.
ഏഷ്യാനെറ്റ്് ചാനലിന്റെ ആരംഭകാലത്ത് പത്രവിശേഷം എന്ന മാധ്യമവിമർശന പംക്തി ബി.ആർ.പി.ഭാസ്‌കർക്കൊപ്പം അവതരിപ്പിച്ചു.
കലിക്കറ്റ് പ്രസ് ക്ലബ്ബിന്റെ കീഴിലുള്ള ഇൻസ്റ്റിറ്റ്യൂട്ട് ഒഫ് കമ്യൂണിക്കേഷൻ ആന്റ്് ജേണലിസ ത്തിന്റെ സ്ഥാപക ഡയറക്റ്ററും ആണ് അദ്ദേഹം.
കേരളത്തിലെ ഏറ്റവും ഉയർന്ന പത്രപ്രവർത്തക ബഹുമതിയായ, സംസ്ഥാനസർക്കാർ ഏർപ്പെടുത്തിയ സ്വദേശാഭിമാനി-കേസരി പുരസ്‌കാരത്തിന് ആദ്യം തിരഞ്ഞെടുക്കപ്പെട്ടത് ടി.വേണുഗോപാലനാണ്.
അദ്ദേഹത്തിന്റെ സ്വദേശാഭിമാനി- രാജേദ്രാഹിയായ രാജ്യസ്‌നേഹി എന്ന കൃതിക്കു കേരള സാഹിത്യ അക്കാദമി പുരസ്‌കാരം ലഭിച്ചിരുന്നു.
2012 ആഗസ്ത് മൂന്നിന് കോഴിക്കോട്ട് അന്തരിച്ചു.
അവലംബം
പുറത്തേക്കുള്ള ലിങ്കുകൾ
ടി.വേണുഗോപാലൻ- വിദ്യാധിരാജ സേവാസമിതി സൈറ്റിലെ ലേഖനം https://www.facebook.com/svssonline/posts/1286853711356179:0
കുലപതിയും കാമുകനും- മീഡിയ മാഗസീൻ ലേഖനം Archived 2014-11-09 at the Wayback Machine .
ചരമവാർത്ത ജന്മഭൂമിയിൽ http://www.janmabhumidaily.com/news67897%5Bപ്രവർത്തിക്കാത്ത+കണ്ണി%5D http://www.mathrubhumi.com/online/malayalam/news/story/810507/2011-02-27/kerala Archived 2012-08-07 at the Wayback Machine .
http://images.mathrubhumi.com/pdf/venukurup.pdf http://kabeena1.blogspot.in/2012/08/tvenukurup-k-beena.html Article published in Samakaleena Malayalam on 17 Aug. 2012 (PDF)
ടി. വേണുഗോപാൽ ഇംഗ്ലീഷ് വിലാസം https://ml.wikipedia.org/wiki/T.
പ്രശസ്തനായ മലയാള മാധ്യമപ്രവർത്തകനും മാതൃഭൂമി മുൻ ഡ്യപ്യൂട്ടി എഡിറ്ററുമായിരുന്നു ടി വേണുഗോപാൽ.
(ജീവിതകാലം: 1930 - 3 ആഗസ്റ്റ് 2012) സ്വദേശാഭിമാനി രാമകൃഷ്ണപിള്ളയെക്കുറിച്ചുള്ള രാജദ്രോഹിയായ രാജ്യസ്നേഹി എന്ന കൃതിക്ക് 1997-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ലഭിച്ചു.
1930 ൽ പൊന്നാനിയിലെ ഈശ്വരമംഗലം വില്ലേജിൽ തേറമ്പത്ത് വീട്ടിൽ  കെ.ശങ്കുണ്ണി നായരുടെയും മീനാക്ഷി അമ്മയുടെയും മകനായി ജനിച്ചു.
കോഴിക്കോട് സാമൂതിരി കോളേജ് , തൃശ്ശൂർ കേരള വർമ്മ കോളേജ് എന്നിവിടങ്ങളിലെ വിദ്യാഭ്യാസത്തിനു ശേഷം 1952 ൽ മാതൃഭൂമിയിൽ ചേർന്ന അദ്ദേഹം 1988 വരെ മാതൃഭൂമിയിൽ പ്രവർത്തിച്ചു.
കോഴിക്കോട് പ്രസ്സ് ക്ലബ്ബിന്റെ കീഴിലുള്ള ഇൻസ്റ്റിറ്റിയൂട്ട് ഓഫ് കമ്യൂണിക്കേഷൻ ആൻഡ് ജേർണലിസത്തിന്റെ സ്ഥാപക ഡയറക്ടറുമായിരുന്നു.
കെ.യു.ഡബ്ല്യു.ജെയുടെ ജനറൽ സെക്രട്ടറിയായിരുന്നപ്പോൾ വേണുഗോപാൽ ന്യൂസ് ക്രാഫ്റ്റ് എന്ന പേരിൽ ഒരു പ്രസ്ഥാനത്തിന് രൂപം നൽകിക്കൊണ്ട് കേരളത്തിൽ എല്ലാ ജില്ലകളിലും പത്രാധിപന്മാർ, ലേഖകർ എന്നിവർക്ക് മാത്രമല്ല, പാർട്ട് ടൈം ലേഖകർക്കുകൂടി പരിശീലനക്കളരികൾ സംഘടിപ്പിച്ചു.
പ്രിന്റ് മീഡിയയിൽ മാതൃഭൂമി, മാധ്യമം , എക്‌സ്പ്രസ്സ് , ദീപിക എന്നീ പത്രങ്ങളിൽ പരിശീലന വിഭാഗത്തിന്റെ നേതൃത്വം വഹിച്ച വേണുഗോപാൽ ഇലക്‌ട്രോണിക് മീഡിയയിലും പത്രപ്രവർത്തന ഗവേഷണരംഗത്തും കാതലായ സംഭാവന നൽകി.
ഈശ്വരമംഗലം എന്ന പേരിൽ  കവിതകൾ എഴുതിയിട്ടുണ്ട്‌
മൂന്നു തവണ കേരള പത്രപ്രവർത്തക യൂണിയൻ ജനറൽ സെക്രട്ടറിയായി സേവനമനുഷ്ടിച്ചു.
കൃതികൾ രാജദ്രോഹിയായ രാജ്യസ്നേഹി നാട്ടുവിശേഷം(, തോമസ് ജേക്കബുമായി ചേർന്നെഴുതിയത്) പ്രഭാഷകന്റെ വിമർശന സാഹിത്യം പുരസ്കാരങ്ങൾ കേരള സാഹിത്യ അക്കാദമി അവാർഡ്(1997) പ്രഥമ സ്വദേശാഭിമാനി കേസരി പുരസ്‌കാരം, കൊച്ചി ഇന്ദിരാഗാന്ധി സാഹിത്യ പുരസ്‌കാരം(1995) എം.വി. പൈലി പുരസ്‌ക്കാരം (1998) 2000 ലെ പ്രസ് അക്കാദമി അവാർഡ് 2002 ലെ കെ.വിജയരാഘവൻ പുരസ്‌കാരം അവലംബം ↑ പുറംകണ്ണികൾ അണിയറയിലെ നായകൻ Archived 2012-08-07 at the Wayback Machine . 'ഡേറ്റ് ലൈൻ- ചരിത്രത്തെ ചിറകിലേറ്റിയവർ' എന്ന പുസ്തകത്തിനു കെ.എ ബിന തയ്യാറാക്കിയ കുറിപ്പ്
ടി. ശനാതനൻ ഇംഗ്ലീഷ് വിലാസം https://ml.wikipedia.org/wiki/T.
_Shanaathanan
ശ്രീലങ്കൻ സ്വദേശിയായ ചിത്രകാരനും പ്രതിഷ്ഠാപന കലാകാരനുമാണ് ദാമോദരംപിള്ള ശനാതനൻ എന്ന ടി. ശനാതനൻ .
ജാഫ്നയിൽ ജനിച്ചു.
ഡൽഹി കോളേജ് ഓഫ് ആർട്ടിൽ നിന്നും ഫൈൻ ആർട്‌സിൽ ബിരുദാനന്തര ബിരുദം നേടി.
കൊളംബോയിലും ജാഫ്നയിലും ആഭ്യന്തരയുദ്ധ  കാലത്തു നിരവധി കലാപ്രദർശനങ്ങൾ നടത്തി.
ശ്രീലങ്കയിലെ മനുഷ്യാവകാശ ലംഘനങ്ങൾ സമകാലീന കലാരൂപത്തിൽ ബ്രിട്ടനിൽ എത്തിക്കുന്ന സമൂഹത്തിൽ അംഗമാണ്.
കൊച്ചി-മുസിരിസ് ബിനാലെ 2016 ക്യാബിനറ്റ് ഓഫ് റസിസ്റ്റൻസ് നമ്പർ 2
മൂന്നര പതിറ്റാണ്ട് നീണ്ടുനിന്ന ആഭ്യന്തര യുദ്ധത്തിന്റെയും അതിനു ശേഷം നടന്ന വംശഹത്യയുടെയും കഥകൾ  പ്രതിപാദിക്കുന്ന ക്യാബിനറ്റ് ഓഫ് റസിസ്റ്റൻസ് നമ്പർ 2 എന്ന സൃഷ്ടി അവതരിപ്പിച്ചിരുന്നു.
മട്ടാഞ്ചേരി ആനന്ദ് വെയർഹൗസിലെ ഈ പ്രദർശനം യുദ്ധത്തിൽ സാധാരണക്കാർ അനുഭവിക്കുന്ന കെടുതികൾ വിവരിക്കുന്നതാണ്.
ഒരു വായനശാലയിലെ കാറ്റലോഗ് മേശയാണിത്.
ഓരോ അറയിലും ഓരോ കഥയുടെ സ്‌കെച്ചും മറ്റു വിവരങ്ങളും പ്രതിപാദിച്ചിരിക്കുന്നു.
സമൂഹത്തിലെ വ്യത്യസ്ത തുറകളിലുള്ള ആളുകളുടെ ജീവിതമാണ് മേശയുടെ ഓരോ അറയിലും അദ്ദേഹം നിറച്ചിരിക്കുന്നത്.
ആഭ്യന്തര യുദ്ധത്തിൽ കൊല്ലപ്പെട്ട നിരവധി ആർട്ടിസ്റ്റുകളുടെ സൃഷ്ടികളും അദ്ദേഹം ഇതിൽ ഉൾപ്പെടുത്തിയിട്ടുണ്ട്.
പുരസ്കാരങ്ങൾ വിയന്നയിലെ മ്യൂസിയം ഓഫ് എത്തനോളജിയിലുൾപ്പെടെ അദ്ദേഹത്തിന്റെ സൃഷ്ടികൾ പ്രദർശിപ്പിച്ചിട്ടുണ്ട്.
അവലംബം ↑ Press Release (Eng+Mal) :KMB 2016:Artist T. Shanaathanan’s exhibit presents forgotten, personal takes on Sri Lanka’s civil war canon - 14.01.2017 ↑
ഖുൽഅ്
ഇസ്ലാമിൽ ഒരു സ്ത്രീക്ക് തൻറെ ഭർത്താവിനെ വിവാഹമോചനം ചെയ്യാൻ സാധിക്കുന്ന ഒരു പ്രക്രിയയാണ് ഖുൽഅ്.
വിവാഹമൂല്യമായി (മഹർ) വരൻ നൽകിയ മൂല്യമുളള വസ്തു തിരികെ നൽകിയാണ് ഇത് സാധ്യമാകുന്നത്.
പരമ്പരാഗത ഫിഖ്ഹ് പ്രകാരവും, ഖുറാനിന്റെയും ഹദീസിന്റെയും അടിസ്ഥാനത്തിൽ സ്ത്രീ തൻറെ ഭർത്താവിന്റെ പരസ്പര സമ്മതപ്രകാരമോ ഒരു ജുഡീഷ്യൽ ഉത്തരവിലൂടെയോ വിവാഹമോചനം തുടങ്ങാൻ അനുവദിക്കുന്ന രീതിയാണിത്.
മറ്റൊരു രീതിയാണ് ഫസ്ഖ്.
രചനകളിലെ ഉറവിടങ്ങൾ ഹദീസ്
ഥാബിത് ഇബ്നു കയ്സിൻറെ ഭാര്യായായ ജാമിലയുടെ വിവാഹ മോചനവുമായി ബന്ധപ്പെട്ടാണ് കുൽഹിൻറെ മതപരമായ വ്യാഖ്യാനങ്ങളിൽ അറിയപ്പെട്ട വ്യാഖ്യാനം .
ഇബ്നു അബ്ബാസ് (റ) നിവേദനം: സാബിത്ത് ഇബിൻ ഖൈസിൻറെ ഭാര്യ നബി (സ) യുടെ അടുക്കൽ വന്ന്  പറഞ്ഞു സംഭവമാണ് ഇതിനാധാരം.
" ബന്ധപ്പെട്ട പ്രശ്നങ്ങൾ നഷ്ടപരിഹാരം
ഭാര്യക്ക് നൽകിയ മാഹർ അല്ലാതെ വേറെയൊന്നും ഭർത്താവിന് അവകാശമില്ലെന്ന് മിക്ക ഇസ്ലാമിക സ്കൂളുകളും സമ്മതിക്കുന്നു.
എന്നിരുന്നാലും ഭർത്താവിന് കൂടുതൽ നഷ്ടപരിഹാരത്തിന് അർഹതയുണ്ടെന്ന് ചില വ്യാഖ്യാനങ്ങൾ സൂചിപ്പിയ്ക്കുന്നു.
അതേസമയം ഭർത്താവ് ഒരു നഷ്ടപരിഹാരത്തിന് അർഹനല്ലെന്ന് മറ്റു വ്യാഖ്യാനങ്ങൾ സൂചിപ്പിക്കുന്നുണ്ട്.
ചില വ്യാഖ്യാനങ്ങൾ അനുസരിച്ച്, കുൽഅിൽ ഏർപ്പെടുമ്പോൾ മഹറിനോടൊപ്പം വധുവിന് വിവാഹനാൾ മൽകിയ സമ്മാനങ്ങളോടൊപ്പം തിരിച്ചെത്തണമെന്നും ആവശ്യപ്പെടുന്നു.
ഭർത്താവിൽ ഒരു തെറ്റുമില്ലെങ്കിൽ മാത്രമേ  ഈ നിയമം പ്രയോഗിച്ചാൽ മാത്രം മതിയെന്നാണ് പല ഇമാമുമാരുടെയും അഭിപ്രായം.
ചില ഭർത്താക്കന്മാർ മഹറ് തിരികെ കിട്ടാൻ തലാഖിന് പകരം ഭാര്യയോടെ ഖുൽഅ് ചെയ്യാൻ ആവിശ്യപ്പെടുന്ന പ്രവണതയുണ്ടത്രെ.
ഭർത്താവ് അന്യായമായ സാമ്പത്തിക നഷ്ടപരിഹാരം ചോദിക്കും എന്ന പ്രശ്നവുമുണ്ടാവാറുണ്ട് .
ഇത് അവരുടെ ഖുൽഅത് തേടുന്നതിൽ നിന്ന് അവളെ തടസ്സപ്പെടുത്താൻ കഴിയും, കാരണം അവരുടെ മാഹാത്മകവും മറ്റു വിവാഹവും "സമ്മാനങ്ങൾ" നഷ്ടപ്പെടുത്തി സാമ്പത്തികമായി തങ്ങളെ സഹായിക്കാൻ അവർക്കാവില്ല.
ഭർത്താവിന്റെ സമ്മതം
ഭർത്താവിന്റെ സമ്മതമാണ്മി ഖുൽഅ് നടക്കാനുള്ള അടിസ്ഥാന കാര്യമെന്ന് മിക്ക ഇസ്ലാമിക ചിന്താധാരകളും അഭിപ്രായപ്പെടുന്നു.
ഇത് നിലവിലുള്ള വ്യാഖ്യാനമാണെങ്കിലും, വിവാഹമോചനത്തിന്റെ അടിസ്ഥാനത്തിൽ, ക്രൂരത ( ധാരർ ) അല്ലെങ്കിൽ വൈകല്യം (വിവാഹസമയത്ത് മണവാട്ടിയോട് വെളിപ്പെടാതിരിക്കുക) പോലെ ഭർത്താവ് സമ്മതം നൽകേണ്ടതില്ലെന്ന് മറ്റ് വ്യാഖ്യാനങ്ങൾ സൂചിപ്പിക്കുന്നു.
കൂടാതെ, ഒരു ഭാര്യക്ക് വിവാഹത്തിലൂടെ ലഭിക്കേണ്ട പരിപാലനം പോലുള്ള കാര്യങ്ങൾ , താമസ സൗകര്യം  ഭാര്യക്ക് നൽകാൻ കഴിയില്ലെങ്കിൽ, ഒരു സ്ത്രീക്ക് ഖുൽഅ് അനുവദിക്കാം.
അവലംബങ്ങൾ ↑ ↑ മക്ഫാർലെയ്ൻ, 2012, പേ.
34 ↑ http://www.searchtruth.com/book_display.php?book=63 translator=1 start=0 number=197 ↑ എഞ്ചിനീയർ, 1992, പേ.
137-138 ↑ മക്ഫാർലെയ്ൻ, 2012, 195-6.
↑ എഞ്ചിനീയർ, 1992, പേ.
137-138 ബാഹ്യ ലിങ്കുകൾ പാകിസ്താൻ കുടുംബ നിയമം സ്ഥാപിക്കൽ Archived 2019-03-21 at the Wayback Machine .
പാകിസ്താനിലെ വിവാഹമോചന നിയമം (ഖുല) Archived 2015-06-10 at the Wayback Machine .
യൂസുഫ് അൽ-കരദവി ഖുല ന് Archived 2011-11-17 at the Wayback Machine .
കക്കഖീൽ, മുബൈബുള്ള മിയാൻ പാകിസ്താനിലെ വിവാഹമോചന നിയമം Archived 2015-06-10 at the Wayback Machine .
2008 സെപ്റ്റംബർ 23.
ബാരിസ്റ്റർ തഷീൻ ബട്ട് ആൻഡ് അസോസിയേറ്റ്സ്, പാകിസ്താന്റെ നിയമങ്ങൾ വിവാഹം, വിവാഹമോചനം, കസ്റ്റഡി, മെയിൻറനൻസ് Archived 2019-03-18 at the Wayback Machine .
ഹദീസ് പുസ്തകം searchtruth.com ഹമദ, സുവാദ് (2010).
"ദി ഹാർഡ് വേഡ് ഔട്ട്: വിവാസ് ദ് ഖുല" Archived 2013-12-21 at the Wayback Machine .
മാർച്ച് 18, 2010.
അറബിയ, അൽ (2011).
ഈജിപ്ത് വിവാഹമോചന നിരക്ക് ഖുഅഅല്ലാ നിയമം ഉപയോഗിച്ച് പുതിയ ഉയരങ്ങളിലേക്ക് അൽ അറബിയ ന്യൂസ്.
ഡിസംബർ 4, 2012.
കൂടുതൽ വായനയ്ക്ക് അമാനത്, അബ്ബാസ്, ഫ്രാങ്ക് ഗ്രിഫേൽ (2009).
ശരീഅത്ത്: ഇസ്ലാമിക നിയമം സമകാലിക സന്ദർഭത്തിൽ .
സ്റ്റാൻഫോർഡ്: സ്റ്റാൻഫോർഡ് യൂണിവേഴ്സിറ്റി പ്രസ്സ് .
എഞ്ചിനീയർ, അസ്ഗർ അലി (1992).
ഇസ്ലാമിലെ സ്ത്രീകളുടെ അവകാശങ്ങൾ .
ന്യൂയോർക്ക്: സെന്റ് മാർട്ടിന്റെ പ്രസ്സ് .
നാസിർ, ഡോ. ജമാൽ ജെ അഹ്മദ് (2009).
ഇസ്ലാമിക നിയമം, മോഡേൺ ഇസ്ലാമിക് നിയമ നിർമ്മാണം എന്നിവയിൽ സ്ത്രീകൾക്കുള്ള നില.
നെതർലാന്റ്സ്: ബ്രിൽ.
ടക്കർ, ജുഡിത് ഇ.
സ്ത്രീ, കുടുംബം, ലിംഗം, ഇസ്ലാമിക നിയമത്തിൽ .
കേംബ്രിഡ്ജ്: കേംബ്രിഡ്ജ് യൂണിവേഴ്സിറ്റി പ്രസ്സ് .
വെൽമാൻ, ലിൻ (1998).
അറബ് രാജ്യങ്ങളിലെ സ്ത്രീ-മുസ്ലീം കുടുംബ നിയമങ്ങൾ: ടെക്സ്റ്റു ഡെവലപ്മെന്റ് ആന്റ് അഡ്വോക്കേഷന്റെ ഒരു താരതമ്യ അവലോകനം.
ആംസ്റ്റർഡാം: ആംസ്റ്റ്ർ യൂണിവേഴ്സിറ്റി പ്രസ്സ് മക്ഫാർലെയ്ൻ, ജൂലി ഇസ്ലാമിക് ഡിറോർസ് ഇൻ നോർത്ത് അമേരിക്ക: എ ഷാരിയ പാത്ത് ഇൻ സെക്കുലർ സൊസൈറ്റി ഓക്സ്ഫോർഡ്: ഓക്സ്ഫോർഡ് യൂണിവേഴ്സിറ്റി പ്രെസ്സ് , 2012
ഖുൽന ജില്ല ഇംഗ്ലീഷ് വിലാസം https://ml.wikipedia.org/wiki/Khulna_District
ബംഗ്ലാദേശിലെ ഒരു ജില്ലയാണ് ഖുൽന ജില്ല (ബംഗാളി: খুলনা জেলা, ഖുൽന ജെല, ഖുൽന സിൽ).
ഖുൽന ഡിവിഷനിൽ ആണ് ഈ ജില്ല സ്ഥിതിചെയ്യുന്നു.
ഖുൽന ജില്ലയുടെ ആകെ വിസ്തീർണ്ണം 4,389.11 ചതുരശ്ര കിലോമീറ്റർ (1,694.64 ചതുരശ്ര മൈൽ) ആണ്.
വടക്ക് ജസോർ ജില്ല , വടക്ക് കിഴക്ക് നറെയിൽ ജില്ല , കിഴക്ക് ബാഗർഹാട്ട് ജില്ല , തെക്ക് ബംഗാൾ ഉൾക്കടൽ , പടിഞ്ഞാറ് ഭാഗത്ത് സത്ഖീര ജില്ലയും വടക്കുപടിഞ്ഞാറ് നരോയ് ജില്ലയുമാണ് സ്ഥിതി ചെയ്യുന്നത്.
ഖുൽന ജില്ലയിലെ പ്രധാന നദികളിൽ ഒന്നാണ് രൂപസ നദി .
ഖുർബാനി (1980) ഇംഗ്ലീഷ് വിലാസം https://ml.wikipedia.org/wiki/Qurbani_(film)
ഖുർബാനി , എഫ് കെ ഇന്റർനാഷണലിന്റെ ബാനറിൽ ഫിറോസ് ഖാൻ സംവിധാനം ചെയ്ത് അദ്ദേഹംതന്നെ നായകനായി അഭിനയിച്ച 1980 ൽ പുറത്തിറങ്ങിയ ഒരു ഇന്ത്യൻ ആക്ഷൻ ചിത്രമാണ്.
ചിത്രത്തിലെ മറ്റ് പ്രധാന അഭിനേതാക്കളിൽ വിനോദ് ഖന്ന , സീനത്ത് അമൻ , അംജദ് ഖാൻ , ശക്തി കപൂർ , അരുണ ഇറാനി , അം‌രീഷ് പുരി , കാദർ ഖാൻ എന്നിവർ ഉൾപ്പെടുന്നു.
" ലൈല ഓ ലൈല ", പാക്കിസ്ഥാൻ പോപ്പ് താരമായിരുന്ന നാസിയ ഹസ്സൻ ആലപിച്ച ഡിസ്കോ ഗാനമായ " ആപ് ജൈസ കോയി " എന്നീ ഹിറ്റ് ഗാനങ്ങളുടെ പേരിലും ഈ ചിത്രം പ്രശസ്തമായിരുന്നു.
1972 ൽ പുറത്തിറങ്ങിയ ദി മാസ്റ്റർ ടച്ച് എന്ന ഇറ്റാലിയൻ ആക്ഷൻ ക്രൈം ചലച്ചിത്രത്തെ ആസ്പദമാക്കിയാണ് ഈ ചിത്രം നിർമ്മിച്ചിക്കപ്പെട്ടത്.
ശിവാജി ഗണേശനൊപ്പം രജനീകാന്ത് , വിഷ്ണുവർദ്ധൻ , മാധവി എന്നിവർ അഭിനയിച്ച് വിടുതലൈ എന്ന പേരിൽ തമിഴ് ഭാഷയിൽ മുമ്പ് പുനർനിർമ്മിക്കപ്പെട്ട ഈ ചിത്രം അക്കാലത്ത് ബോക്സോഫീസിൽ ഒരു മിതമായ വിജയമായിരുന്നു.
സർക്കസിലെ മോട്ടോർ സൈക്കിൾ അഭ്യാസിയും പിൽക്കാല തസ്കരനുമായ ചെയ്ത രാജേഷ് ( ഫിറോസ് ഖാൻ ) ട്രഷറികൾ തകർത്ത് കൊള്ള നടത്തുന്നതിൽ അതീവ വൈദഗ്ധ്യം നേടിയ വ്യക്തിയായിരുന്നു.
അത്തരമൊരു കവർച്ചയിൽ, അദ്ദേഹത്തെ തമാശക്കാരനും, എന്നാൽ ഒരു കൂർമ്മബുദ്ധിയുമായ പോലീസ് ഇൻസ്പെക്ടർ ( അംജദ് ഖാൻ ) നിരീക്ഷിക്കുന്നു.
അതിസുന്ദരിയായ ഒരു ഡിസ്കോ ക്ലബ് നർത്തകിയും ഗായികയുമാണ് ഷീല ( സീനത്ത് അമൻ ).
രാജേഷും ഷീലയും പ്രണയത്തിലാണ്.
എന്നാൽ താൻ ഒരു തസ്കരനാണെന്ന യാഥാർത്ഥ്യം രാജേഷ് ഷീലയോട് വെളിപ്പെടുത്തിയിട്ടില്ല.
ദുഷ്ട സഹോദരീ-സഹോദരന്മാരായ വിക്രം ( ശക്തി കപൂർ ), ജ്വാല ( അരുണ ഇറാനി ) എന്നിവർ, ജ്വാലയെ വഞ്ചിച്ച് പണം കവർന്നെടുത്ത കൊള്ളത്തലവൻ റാക്കയോട് ( അംരീഷ് പുരി )  പ്രതികാരം ചെയ്യുന്നതിന് തക്കം പാർത്തിരിക്കുന്നവരാണ്.
വിക്രം രാജേഷുമായി ജയിലിൽവച്ച് കണ്ടുമുട്ടുന്നു.
ഒരു റോഡപകടവേളയിൽ രാജേഷ് മോഷണം നടത്തുന്നത്  ഒരു ഉദ്യോഗസ്ഥൻ കണ്ടതിനെ തുടർന്ന് ഇൻസ്പെക്ടർ അംജദ് ഖാൻ അയാളെ അറസ്റ്റ് ചെയ്തു.
കോടതി രാജേഷിനെ രണ്ട് വർഷത്തെ തടവിന് ശിക്ഷിച്ചു.
രാജേഷ് ഒരു തസ്കരനാണെന്നുള്ള തിരിച്ചറിവ് ഷീലയുടെ ഹൃദയം തകർക്കുന്നതായിരുന്നു.
അതേസമയം, റാക്കയ്‌ക്കെതിരെ കലാപം നടത്തുന്ന റാക്കയുടെ മുൻ സംഘാംഗവും അതിസമർത്ഥനമായ കുറ്റവാളികളിലൊരാളുമായിരുന്നു അമർ ( വിനോദ് ഖന്ന ).
വിഭാര്യനായ അയാളുടെ മകൾ ടീന (നടാഷ ചോപ്ര) ഒരു ബോർഡിംഗ് സ്കൂളിലാണ് പഠിക്കുന്നു.
എന്നിരുന്നാലും, റാക്കയുടെ സംഘത്തിൽ നിന്ന് പുറത്തുപോകുന്നതിനുമുമ്പ്, മുഖംമൂടി ധരിച്ച് അമർ ഒരു കുറ്റകൃത്യത്തിലേർപ്പെട്ടിരുന്നു.
ഇൻസ്പെക്ടർ അംജദ് ഖാനാണ് ആ കേസ് അന്വേഷിക്കുന്നത്.
ഇതിനിടെ മോട്ടോർ സൈക്കിളിലെത്തുന്ന റൌഡികളുടെ ഒരു സംഘത്തിൽ നിന്ന് അമീർ ഷീലയെ രക്ഷിക്കുന്നു.
അമീറിന്റെ മകളായ ടീനയെ ഷീല ഇഷ്ടപ്പെടുന്നതിനാൽ അവർ പതിവായി കണ്ടുമുട്ടുന്നു.
താമസിയാതെ, അമർ ഷീലയെ സ്നേഹിക്കാൻ തുടങ്ങുന്നുവെങ്കിലും അവൾ അപ്പോഴും രാജേഷിനെ സ്നേഹിക്കുന്നതിനാൽ പ്രതികരിക്കുന്നില്ല.
കുറച്ച് സമയത്തിന് ശേഷം അമറും ഷീലയും ഒത്തുചേരുന്നു.
രാജേഷ് ജയിൽ ശിക്ഷ പൂർത്തിയാക്കുന്നു.
മടങ്ങുമ്പോൾ, വിക്രമിനെ കണ്ടുമുട്ടുന്ന രാജേഷിനെ റക്കയെ കൊള്ളയടിക്കാനുള്ള തങ്ങളുടെ പദ്ധതിയെക്കുറിച്ച് അയാൾ ഓർമ്മപ്പെടുത്തുന്നു.
സംഭാഷണത്തിനിടയിൽ, അമർ ആകസ്മികമായി സ്ഥലത്തെത്തുകയും അമറും വിക്രമും തമ്മിൽ ഒരു ദ്വന്ദയുദ്ധം ആരംഭിക്കുകയും ചെയ്യുന്നു.
ഓടിപ്പോകവേ വിക്രം അമറിനോട് പ്രതികാരം ചെയ്യുമെന്ന് ശപഥം ചെയ്യുന്നു.
അങ്ങനെ രാജേഷും അമറും ആദ്യമായി കണ്ടുമുട്ടുന്നു.
രാജേഷ് അമീറിനെ ഷീലയെ പരിചയപ്പെടുത്താൻ കൊണ്ടുപോകുന്നു.
രാജേഷിനെ അനാവശ്യമായി സംശയിക്കപ്പെടാൻ ആഗ്രഹിക്കാത്തതിനാൽ ഷീലയും അമറും അയാളുടെ മുന്നിൽ പരസ്പരം അറിയാത്തതുപോലെ നടിക്കുന്നു.
പിന്നീട് വിക്രമിന്റെ ഗുണ്ടകൾ അമറിന്റെ മകളെ തട്ടിക്കൊണ്ടുപോകുകയും അമറിനെ മർദ്ദിക്കുകയും ചെയ്യുന്നതോടെ അയാൾ ആശുപത്രിയിൽ പ്രവേശിപ്പിക്കപ്പെടുന്നു.
അമറിന്റെയും മകളുടെയും സുരക്ഷയ്ക്ക് പകരമായി രാജേഷ് വിക്രമിന്റെ ജോലി ഏറ്റെടുക്കാൻ സമ്മതിക്കുന്നു.
അയാൾ അമറിനെ ശുശ്രൂഷിക്കുകയും സാധാരണ നിലയിലേക്ക് എത്തിക്കുകയും ചെയ്യുന്നതോടെ അവർ ആത്മാർത്ഥ സുഹൃത്തുക്കളായി മാറുന്നു.
അവസാനത്തെ ഒരു കവർച്ചയിൽ രാജേഷിനെ പിന്തുണയ്ക്കുമെന്ന് അമർ വാഗ്ദാനം ചെയ്യുന്നു.
കവർച്ചയ്ക്ക് ശേഷം ലണ്ടനിലേക്ക് പോകാനായിരുന്നു അവരുടെ പദ്ധതി.
അമർ സ്വർണ്ണക്കട്ടികളും ആഭരണങ്ങളും സുരക്ഷിതമായി മോഷ്ടിക്കുകയും പോലീസിനെ ഫോണിൽ വിളിക്കുകയും രാജേഷിനെ കുറ്റമേറ്റെടുത്ത് അറസ്റ്റുവരിക്കുകയും 12 മുതൽ 18 മാസം വരെ തടവുശിക്ഷ ലഭിക്കാവുന്നതുമായി  ഒരു പദ്ധതി അവർ തയ്യാറാക്കുന്നു.
മോചിതനായ ശേഷം അദ്ദേഹം യുകെയിൽ അമറിനോടൊപ്പം ചേരുമെന്ന് തീരുമാനിക്കപ്പെട്ടു.
റക്കയെ കൊന്ന കുറ്റത്തിന് രാജേഷ് അറസ്റ്റിലാകുന്നതോടെ കാര്യങ്ങൾ പദ്ധതി പ്രകാരം നടപ്പിലാകാതെയിരിക്കുകയും അമറും ഷീലയും മാത്രം പണവുമായി ലണ്ടനിലെത്തുകയും ചെയ്യുന്നു.
രാജേഷിനെ തന്ത്രപൂർവ്വം ഒഴിവാക്കാനും എല്ലാ പണവും ഒപ്പം ഷീലയേയും സ്വന്തമാക്കുന്നതിനായി അമർ മനഃപൂർവ്വം സംഭവം ആസൂത്രണം ചെയ്തുവെന്ന് രാജേഷ് വാദിക്കുന്നു.
ജയിലിൽ നിന്ന് രക്ഷപ്പെട്ട രാജേഷ് അമറിനെ പിടികൂടാനായി ലണ്ടനിലെത്തി.
ഹ്രസ്വമായ ഒരു വഴക്കിനു ശേഷം രാജേഷിന് അമർ തന്നെ കരുതിക്കൂട്ടി ചതിച്ചതല്ലെന്ന സത്യം മനസ്സിലാകുന്നു.
രാജേഷിനും അമറിനുമെതിരെ പ്രതികാരം ചെയ്യാൻ വിക്രം ഗുണ്ടകളോടൊപ്പം ലണ്ടനിലെത്തുന്നു .
ചിത്രത്തിന്റെ അവസാനത്തിൽ രാജേഷ്, ഷീല, ടീന എന്നിവർ വിക്രമിന്റെ ആക്രമണത്തിൽ കൊല്ലപ്പെടുന്നതിൽ നിന്ന് തടയുന്നതിനായി അമർ സ്വന്തം ജീവൻ ബലിയർപ്പിക്കുന്നു.
അഭിനേതാക്കൾ ഫിറോസ് ഖാൻ : രാജേഷ് വിനോദ് ഖന്ന : അമർ സീനത്ത് അമൻ : ഷീല അംജത് ഖാൻ : പോലീസ് ഇൻസ്പെക്ടർ ശക്തി കപൂർ : വിക്രം അംരിഷ് പൂരി : രക്ക അരുണ ഇറാനി : ജ്വാല കാദർ ഖാൻ : ജോ ടൻ ടൻ : തടിച്ച സ്ത്രീ ജഗ്ദീപ് : മുഹമ്മദ് അലി ദിനേഷ് ഹിൻഗൂ : പാർസി വിജു ഖോട്ടെ : വിക്രമിന്റെ അനുയായി മക് മോഹൻ : മക് നിർമ്മാണം
ഈ ചിത്രത്തിന്റെ നിർമ്മാണ ബജറ്റ് 1.55 കോടി (ഏകദേശം 2 ദശലക്ഷം) ആയിരുന്നു.
1979 ൽ ചിത്രീകരണം ആരംഭിച്ച ഇത്, അക്കാലത്തെ ഏറ്റവും ചെലവേറിയ ഇന്ത്യൻ ചിത്രങ്ങളിലൊന്നായി കണക്കാക്കപ്പെട്ടു.
ഫിറോസ് ഖാന്റെ ചെലവുകളിൽ ഒരു പുതിയ ക്യാമറയ്ക്കായുള്ള 23 ലക്ഷം, ഒരു ഗാനരംഗം ഉൾപ്പെടെയുള്ള നിരവധി രംഗങ്ങൾക്കായ നിർമ്മിക്കപ്പെട്ട  വലിയ സെറ്റിന്റെ 5.3 ലക്ഷം, ഒരു അകൃത്രിമ വെള്ളി വാളിന്റെ വിലയായ 16,590 രൂപ എന്നിവ ഉൾപ്പെടുന്നു.
1979-ൽ സിനി ബ്ലിറ്റ്സ് പ്രസ്താവിച്ചത്, ഖുർബാനിയുടെ നിർമ്മാണച്ചെലവ് അക്കാലത്ത് സമാനമായി നിർമ്മാണത്തിലുണ്ടായിരുന്ന മറ്റൊരു ബിഗ് ബഡ്ജറ്റ് ചിത്രം അബ്ദുല്ലയ്ക്കു മുകളിലാകാൻ സാധ്യതയുണ്ട് എന്നായിരുന്നു.
ഖുർബാനിയുടെ ജെയിംസ് ഡൌഡാൽ ക്രമീകരിച്ച യുകെ സംഘട്ടന രംഗങ്ങൾ എറിക് വാൻ ഹെറനാണ് ഫിലിമിൽ പകർത്തിയത്.
നിക്ക് ഫാർനെസ് നിർമ്മിച്ച യുകെ രംഗങ്ങളുടെ രചനയും  ജെയിംസ് ഡൊഡാലാണ് നിർവ്വഹിച്ചത്.
ഫിറോസ് ഖാൻ തുടക്കത്തിൽ അമിതാഭ് ബച്ചനോട് അമറിന്റെ വേഷം ചെയ്യാൻ ആവശ്യപ്പെട്ടിരുന്നു.
ഫിറോസ് ഖാൻ വെളിപ്പെടുത്തിയതനുസരിച്ച്, 6 മാസത്തിനുള്ളിൽ താൻ ലഭ്യമാകുമെന്ന മറുപാടിയാണ് അമിതാഭ് നൽകിയത്.
എന്നാൽ ഫിറോസിന് അത്രയും കാലം കാത്തിരിക്കാനായില്ല.
അങ്ങനെ അമറിന്റെ വേഷം വിനോദ് ഖന്നയിലേക്ക് പോയി.
അവലംബം ↑ Gulzar, p. 252 ↑ 1 2 1 2 ↑ ↑ ↑
ഖുർ‌ആനിലുപയോഗിക്കുന്ന സൂചനാക്ഷരങ്ങൾ
ശരിയായ രീതിയിലുള്ള പാരായണത്തിനു വേണ്ടി വായനക്കാർക്ക് വിവിധ നിർദ്ദേശങ്ങൾ ചെറിയ സൂചനാക്ഷരങ്ങളുടെ രൂപത്തിൽ വാക്യഘടനയിൽ വിവിധഭാഗങ്ങളിലായി ഖുർ‌ആന്റെ അറബിയിലുള്ള പതിപ്പുകളിൽ ഉപയോഗിക്കുന്ന രീതി നിലവിലുണ്ട്.
പ്രത്യേക ചിഹ്നങ്ങളുടെ ആവശ്യം
തെറ്റായ പാരായണം മൂലം അർത്ഥവ്യത്യാസം ഉണ്ടാകാതിരിക്കാൻ വേണ്ടിയാണ്‌ ചിഹ്നങ്ങൾ ഉപയോഗിക്കുന്നത്‌.
സാധാരണ അറബി വ്യവഹാര ഭാഷയിൽ ഇത്തരം സൂചനാക്ഷരങ്ങൾ ഉപയോഗിക്കുന്നില്ല.
എന്നാൽ ഖുർആനിൽ ഉപയോഗിച്ചിരിക്കുന്ന ഭാഷയുടെ പ്രത്യേകത മൂലം ചിലപ്പോൾ ഒരു വാചകത്തിനുള്ളിൽ തന്നെ ഒന്നോ ഒന്നിലധികമോ വിരാമങ്ങൾ ആവശ്യമായി വരും.